PolyAgent/wiki_georgian_en_parallel_20231101 huggingface dataset:
ამუნდსენის ზღვა

ამუნდსენის ზღვა — განაპირა ზღვა სამხრეთის ოკეანეში, დასავლეთ ანტარქტიდის ნაპირებთან. აღმოსავლეთიდან შემოსაზღვრულია კუნძულ ტარსტონით, დასავლეთიდან დარტის კონცხით. ფართობი შეადგენს 98,000 კმ²-ს, მაქსიმალური სიღრმე 585 მეტრს. სანაპირო ზონებში გავრცელებულია შელფური და კონტინენტური მყინვარები. წყლის საშუალო წლიური ტემპერატურა 0°С-ზე დაბალია, მარილიანობა ზაფხულში დაახლოებით 33,5 ‰. ზღვა თითქმის მთლიანად დაფარულია მოტივტივე ყინულებით, რომელთა სისქე 3 კმ აღწევს. ზღვას სახელი ეწოდა ნორვეგიელი პოლარეთის მკვლევრის რუალ ამუნდსენის პატივსაცემად, რომლის ექსპედიციაც აქ გამოკვლევებს ატარებდა 1928-1929 წლებში. ამუნდსენის ზღვა გვხვდება როსის სელაპი, უედელის სელაპი, ზღვის ლეოპარდი, ვეშაპები, პინგვინები, ალბატროსები.
რესურსები ინტერნეტში
ამუნდსენის ზღვის ყინულქვეშა ტოპოგრაფია
სამხრეთის ოკეანის ზღვები
Lasioglossum coactum

Lasioglossum coactum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1872 წელს.
იხილეთ აგრეთვე
Lasioglossum-ის სახეობების სია
სქოლიო
coactum
კავკასიის ალბანეთის ენა

კავკასიის ალბანეთის ენა
ალბანური ენა — მკვდარი ენა. განეკუთვნება იბერიულ-კავკასიურ ენათა ოჯახს. გავრცელებული იყო თანამედროვე აზერბაიჯანისა და დაღესტანის ტერიტორიაზე და წარმოადგენდა ალბანეთის სამეფოს ოფიციალურ ენას. გააჩნდა საკუთარი დამწერლობა. სავარაუდოდ, ალბანური ენა უნდა დადებოდა საფუძვლად თანამედროვე უდიურ ენას. ალბანური დამწერლობა არის იმ მოზაიკის ნატეხი რომლითაც ხდება ალბანური სახელმწიფოს ნაგლეჯ ნაგლეჯ გაცოცხლება.
ლიტერატურა
Климов Г. А. Агванский язык // Языки мира. Кавказские языки. М., 1999.
Wolfgang Schulze 01.08.2001 / Revised Version 07.09.2003 [FONT: ARIAL UNICODE MS] CAUCASIAN ALBANIAN (ALUAN) The Language of the ‘Caucasian Albanian’ (Aluan) Palimpsest from Mt. Sinai and of the ‘Caucasian Albanian’ inscriptions A tentative interpretation of 2 Cor 11,25-27 (specimen of the Caucasian Albanian (Aluan) Lectionary) and of the Aluan inscriptions
სქოლიო
მკვდარი ენები
ლეზგიური ენები
მონტენეგროს ეკონომიკა

მონტენეგროს ეკონომიკა — ძირითადად მომსახურებაზე დაფუძნებული გარდამავალი პერიოდის ეკონომიკა. ბალკანეთის ნახევარკუნძულის პატარა ქვეყნის ეკონომიკა ცდილობს თავი დააღწიოს იუგოსლავიის ომებით გამოწვეულ უარყოფით შედეგებს. იუგოსლავიის დაშლის შემდეგ მონტენეგროს ეკონომიკამ დაღმასვლა განიცადა.
დამოუკიდებლობის გამოცხადების შემდეგ მონტენეგრომ მიზნად დაისახა გამხდარიყო ელიტარული ტურიზმის ადგილად და გაწევრიანებული ევროპის კავშირში. ტურიზმის განვითარების მიზნით განხორციელდა მნიშვნელოვანი ინფრასტრუქტურული პროექტები, მთავრობა მუშაობს უცხოური ინვესტიციების მოზიდვაზე.
მონტენეგროში 2006–2007 წლებში უძრავი ქონების ბაზრის ბუმი იყო, რადგან მდიდარი რუსები და ბრიტანელები მის სანაპირო ზოლში სახლებს აქტიურად ყიდულობდნენ. მონტენეგრომ 2008 წელს შეძლო ევროპის მასშტაბით ყველაზე დიდი რაოდენობით ინვესტიციების მოზიდვა.
2012 წელს მონტენეგრომ მოახდინა 182,3 მილიონი ევროს ღირებულების საქონლის ექსპორტი (ძირითადად მეტალი). მისი ექსპორტის უმსხვილესი სავაჭრო პარტნიორებია: ხორვატია (47,2 მილიონი €), სერბეთი (36,8), ბოსნია და ჰერცეგოვინა და უნგრეთი (12,7). იმპორტმა შეადგინა 864,9 მილიონი ევრო (ძირითადად საკვები, ბენზინი და ელექტრონიკა). უმსხვილესი იმპორტიორები არიან: სერბეთი (249,2 მილიონი €), საბერძნეთი (73), ბოსნია და ჰერცეგოვინა (59,8).
იხილეთ აგრეთვე
მონტენეგროს ისტორია
ევროპის ეკონომიკა
რესურსები ინტერნეტში
Montenegro Economy and Financial News
The Njegoskij Fund Public Project >> Country Profile on Montenegro
CIA World Factbook - Montenegro
A New Playground for the Rich
სქოლიო
ეკონომიკა ქვეყნების მიხედვით
ევროპის ეკონომიკა ქვეყნის მიხედვით
ფარადავლა ახალციხელი

ფარადავლა ახალციხელი – ახალციხელთა ფეოდალური საგვარეულოს წარმომადგენელი XIII საუკუნის I ნახევარში, ძე შალვა ახალციხელისა. საქართველოში მონღოლების შემოჭრის შემდეგ ფარდავლა გაიქცა რუმის სულთან ყიასედინთან, რომელმაც ის თავის ერთ-ერთ სარდლად დანიშნა. დარდინ შარვაშიძესთან ერთად სარდლობდა სულთნის ჯარს მონღოლთა წინააღმდეგ ბრძოლაში (1244). სულთნის ჯარი დამარცხდა, შარვაშიძე მოკლეს, ხოლო ფარდავლა თვით სულთანმა მოაკვლევინა. მემატიანის სიტყვით, „იყო კაცი მხნე და წყობათა შინა სახელოვანი“.
ლიტერატურა
შოშიაშვილი ნ., თორელთა ფეოდალური სახლის ისტორია და შოთა რუსთაველი, კრ.: შოთა რუსთაველი, თბ., 1966
შოშიაშვილი ნ., ქსე, ტ. 2, გვ. 100, თბ., 1977
ქართველი დიდგვაროვანი ფეოდალები
ჯერი ჰოლიუელი

ჯერი ჰოლიუელი
ჯერალდინ „ჯერი“ ესტელ ჰორნერი (ქორწინებამდე ჰოლიუელი, დ. აგვისტო, 1972) — ინგლისელი პოპ-მომღერალი, სიმღერების ავტორი, მწერალი, ფილანტროპი და მსახიობი. იგი უფრო მეტად ცნობილია ჯგუფის Spice Girls წევრობით. 1998 წელს ჯგუფიდან წასვლის შემდეგ მან გამოსცა სოლო ალბომი Schizophonic. აგრეთვე დღემდე გამოსულია მისი ორი დისკი - Scream If You Wanna Go Faster და Passion და მთლიანობაში 4 სინგლი, რომელიც მოხვდა ბრიტანეთის ჩარტების #1 პოზიციებზე - Mi Chico Latino, Lift Me Up, Bag It Up და It's Raining Men. როგორც სოლო-შემსრულებელს, ჯერის საერთო ჯამში მსოფლიო მასშტაბით გაყიდული აქვს 12 მილიონი ჩანაწერი.
დისკოგრაფია
სტუდიური ალბომები
Schizophonic (1999)
Scream If You Wanna Go Faster (2001)
Passion (2005)
რესურსები ინტერნეტში
ოფიციალური საიტი
დაბადებული 1972
ინგლისელი პოპ-მომღერლები
Spice Girls-ის წევრები
XX საუკუნის ინგლისელი მომღერლები
დაბადებული 6 აგვისტო
XXI საუკუნის ინგლისელი მომღერლები
სალავატ-სოვხოზი

სალავატ-სოვხოზი — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 1 ადამიანი. რაიონულ ცენტრ ასკაროვოდან დაშორებულია 57 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 104 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).
რესურსები ინტერნეტში
Совет муниципальных образований Республики Башкортостан.
სქოლიო
აბზელილოვოს რაიონის სოფლები
დაიაკები

დაიაკები — კუნძულ ბორნეოს ადგილობრივი ხალხი. ტერმინი აერთიანებს 200–ზე მეტ სხვადასხვა ეთნიკურ ქვეჯგუფს, რომლებიც ძირითადად ბორნეოს შიდა ნაწილში სახლობენ. ყველა მათგანს თავიანთი დიალექტი, ადათ–წესები, კანონები, ტერიტორია და კულტურა აქვს, თუმცა განმასხვავებელი თვისებები ნაკლებ შესამჩნევია. დაიაკური ენები ავსტრონეზიურ ენათა ოჯახს მიეკუთვნება. დაიაკები ანიმიზმის რწმენას მისდევდნენ, თუმცა ბევრი მოექცა ქრისტიანობასა და ისლამზე. დაიაკთა საერთო რაოდენობა დაახლოებით 2–4 მილიონია.
რესურსები ინტერნეტში
www.worldmessenger.ning.com- social networking site run by Urban Dayaks Generation
www.dayakology.com - a site run by Dayaks
Assessment for Dayaks in Malaysia
Tribal peoples are fighting huge hydro-electric projects that are carving up the island's rainforest
სქოლიო
აზიის ხალხები
ინდონეზიის დემოგრაფია
მალაიზიის დემოგრაფია
ბრუნეის დემოგრაფია
ტოროლასებრნი

ტოროლასებრნი — ფრინველთა ოჯახი ბეღურასნაირთა რიგისა. მოიცავს 15 გვარში გაერთიანებულ 70 (78) სახეობის წვრილ ფრინველს. ბინადრობენ აფრიკაში, აზიაში, ევროპაში, ამერიკასა და ავსტრალიაში. საქართველოში ბუდობს: მინდვრის ტოროლა (Alauda arvensis), ტყის ტოროლა (Lullula arborea), ქოჩორა ტოროლა (Galerida cristata), პატარა ტოროლა (Calandrella cinerea), რუხი ტოროლა (Calandrella pispoletta), ველის ტოროლა (Melanocorypha calandra) და რქოსანი ტოროლა (Eremophila alpestris). მიმოფრენისას და ზამთრის ნომადობის დროს შემჩნეულია ორხალება ტოროლა (Melanocorypha bimaculata) და შავი ტოროლა (Melanocorypha yeltoniensis). ტოროლასებრნი ბინადრობენ ყანაში, მინდორში, მთის ველზე და სხვა. ბუდობენ მიწაზე, დებენ 3-5 (8-მდე) კვერცხს, კრუხობს დედალი 12-16 დღე-ღამე. იკვებებიან მარცვლოვნებითა და მწერებით.
ლიტერატურა
ჰოენზალცბურგი

ჰოენზალცბურგის ციხესიმაგრე მდებარეობს ავსტრიის ქალაქ ზალცბურგში და მისი ერთ-ერთი სიმბოლოა. აგებულია XI საუკუნეში. ციხესიმაგრე აღმართულია ქალაქის ზემო ნაწილში, ფესტუნგსბერგის მთაზე, რომელიც ჩრდილო-დასავლეთით მენქსბერგის მთის სახით გრძელდება. ჰოენზალცბურგის ციხის ფართობი 7 000 კვადრატულ მეტრზე მეტს შეადგენს, ბასტიონიანად კი 14 000 მ²-ს აჭარბებს; ამ მონაცემით ჰოენზალცბურგი ევროპის ერთ-ერთი უდიდესი ციხესიმაგრეა. იგი უდიდესი კომპლექსია ევროპის XI საუკუნის ციხეთა შორის; ასევე ცენტრალური ევროპის უდიდესი ციხესიმაგრეა, რომელიც სრულადაა დღემდე მოღწეული. ჰოენზალცბურგს ყოველწლიურად 950 000-ზე მეტი დამთვალიერებელი ნახულობს, რის გამოც იგი ერთ-ერთი ყველაზე პოპულარული ძეგლია ავსტრიაში და სტატისტიკური მონაცემებით პირველობას მხოლოდ დედაქალაქ ვენის ღირსშესანიშნაობებს, შენბრუნის სასახლეს, შენბრუნის ზოოპარკს, შტეფანსდომსა და პრატერის პარკს უთმობს.
ლიტერატურა
Nicole Riegel: Die Bautätigkeit des Kardinals Matthäus Lang von Wellenburg (1468–1540), Münster (Westf.) 2009. ISBN 978-3-930454-75-4
Karl Heinz Ritschel: Salzburger Miniaturen 2. Otto Müller Verlag, Salzburg-Wien 2001, ISBN 3-7013-1037-8
Reinhard Medicus: Schlossberg (heute Festungsberg) und Nonnberg in Kultur- und Naturgeschichte, in: Bastei – Zeitschrift für die Erhaltung und Pflege von Bauten, Kultur und Gesellschaft, 54. Jahrgang. 3. Folge, Salzburg, 2005
Patrick Schicht, Die Festung Hohensalzburg, Der Führer zu Geschichte und Architektur, Phoibos-Verlag, Wien 2007, ISBN 978-3-901232-88-6
Richard Schlegel: Feste Hohensalzburg, Otto Müller Verlag Salzburg, Salzburg 1944
რესურსები ინტერნეტში
ავსტრიის ციხესიმაგრეებისა და სასახლეების ოფიციალური საიტი
ჰოენზალცბურგი, კერძო საიტი
ინფორმაცია ჰოენზალცბურგის შესახებ
ავსტრიის ციხესიმაგრეები
ზალცბურგი
ტრიტონი (გვარი)

ტრიტონი (გვარი)
ტრიტონი — კუდიანი ამფიბიების გვარი სალამანდრისებრთა ოჯახისა. მათი სხეულის სიგრძე 18 სმ აღწევს. მათი სხეული გვერდებიდან შებრტყელებულია. კუდი თევზის კუდის ფარფლს მოგვაგონებს. ფეხები მოკლე და სუსტი აქვთ. ცნობილია 10 სახეობა. გავრცელებული არიან ევროპაში, აზიის მრავალ ადგილას. ზამთარს ატარებენ ხმელეთზე: მღრღნელების სოროებში, ხის კუნძების, მორების ან ქვების ქვეშ. გაზაფხულობით გადადიან წყალსატევში, სადაც მრავლდებიან. ახასიათებთ შინაგანი განაყოფიერება. ლარვას გარდაქმნა 3—5 თვემდე გრძელდება. იკვებებიან მცირე ზომის კიბოსნაირებით, მწერებითა და მათი მატლებით, ჭიებით. საქართველოში გვხვდება 3 სახეობა, მათ შორის მცირეაზიური ტრიტონის ერთ-ერთი ქვესახეობა — ქედიანი მცირეაზიური ტრიტონი (Triturus vittatus ophryticus), რომელიც აღწერილია თბილისის მიდამოებში, როგორც უნიკალური ქვესახეობა, შეტანალია საქართველოს წითელ წიგნში.
ლიტერატურა
სალამანდრისებრნი
იანკო კრალი

იანკო კრალი (დ. 24 აპრილი, 1822, მიკულაში — გ. 23 მაისი, 1876, ზლატე-მორავცე) — სლოვაკი პოეტი და რევოლუციონერი. დაამუშავა ფოლკლორული ჟანრები ბალადები, ეპოსები. მონაწილეობდა 1848 წლის აჯანყებაში.
ლიტერატურა
სქოლიო
დაბადებული 1822
დაბადებული 24 აპრილი
სლოვაკი პოეტები
გარდაცვლილი 23 მაისი
გარდაცვლილი 1876
ოთარ ოჩიგავა

ოთარ ოჩიგავა (დ. ) — ქართველი სპორტსმენი (სამბო). ევროპის ჩემპიონატის ვერცხლის პრიზიორი (2017, 70 კგ). ჩემპიონატი ჩატარდა პრაღაში, ჩეხეთში.
ძირითადი შედეგები
რესურსები ინტერნეტში
ოთარ ოჩიგავა — ქართული სპორტი.
ფოთში დაბადებულები
ქართველი სამბისტები
ისააკ კუენკა

ისააკ კუენკა
ხუან ისააკ კუენკა ლოპესი (დ. 27 აპრილი, 1991) — ესპანელი ფეხბურთელი, საფეხბურთო კლუბ „გრანადის“ ნახევარმცველი.
კარიერა
ადრეული წლები
კუენკამ ფეხბურთის თამაში დაიწყო 2001 წელს, „ესპანიოლის“ სკოლაში, როდესაც იგი იყო 10 წლის. 2003 წელს კი გაწევრიანდა „ბარსელონას“ აკადემიაში. 2006 წელს დაბრუნდა მშობლიურ ქალაქის კლუბ „რეუს დეპორტიუში“. 2008 წელს კი ჩაირიცხა „დამის“ რიგებში. 2009 წელს დაბრუნდა „ბარსელონაში“.
ბარსელონა B
2010 წელს კუენკა გამოცხადდა „ბარსელონა B-ს“ შემადგენლობაში, ამის შემდეგ იგი 1 წლიანი არენდით ასპარეზობდა კატალონიურ „საბადელში“, რომელიც სეგუნდა დივიზიონში გამოდიოდა.
„საბადელის“ შემადგენლობაში მან ჩაატარა 32 მატჩი და გაიტანა 4 გოლი.
ისააკის დებიუტი „ბარსელონა B“-ს შემადგენლობაში შედგა 2011 წლის 4 სექტემბერს, „კარტახენის“ წინააღმდეგ, სადაც მან გოლის გატანა შეძლო.
ბარსელონა
კუენკა პირველად „ბარსელონას“ ძირითად შემადგენლობაში გამოჩნდა 19 ოქტომბერს. ამ შეხვედრაში ლურჯ-ბროწეულის ფერები მასპინძლობდნენ „ვიქტორია პლზენს“, ისააკი კი მოედანზე გამოჩნდა მატჩის 88 წუთზე, დავიდ ვილიას ნაცვლად.
25 ოქტომბერს კი მისი დებიუტი ესპანეთის პრიმერა დივიზიონში შედგა „გრანადას“ წინააღმდეგ, იგი შეხვედრის 90 წუთზე შემოვიდა მოედანზე.
29 ოქტომბერს, „მალიორკის“ წინააღმდეგ მან თავის კარიერაში პირველი გოლი გაიტანა „ბარსელონას“ მაისურით.
31 იანვარს კი მან გაახანგრძლივა კონტრაქტი ბარსასთან 2015 წლის ივნისამდე.
ბარსელონის შემდეგ
2012–2013 წლების სეზონში კუენკამ ფეხი ვერ მოიკიდა „ბარსელონის“ ძირითად გუნდში და იჯარის წესით ჩაირიცხა ამსტერდამის „აიაქსში“. ნიდერლანდურ კლუბში ჩაატარა მხოლოდ 3 მატჩი. 2013–2014 წლების სეზონში „ბარსელონის“ ძირითად გუნდში არ უთამაშია, 2014–2015 წლების სეზონიდან კი „დეპორტივო ლა-კორუნიას“ ფეხბურთელი გახდა. 27 ჩატარებულ შეხვედრაში შეძლო 2 გოლის გატანა.
მომავალი სეზონიდან ჩაირიცხა თურქულ „ბურსასფორში“, სადაც ჩემპიონატში ჩაატარა 12 მატჩი, აქედან მხოლოდ 2 სრულად, შეძლო 1 გოლის გატანა.
2015 წლიდან „გრანადის“ ფეხბურთელია.
ტიტულები
ბარსელონა
მსოფლიო საკლუბო ჩემპიონატი: 2011
ესპანეთის თსი: 2011/12
აიაქსი
ნიდერლანდების ჩემპიონი: 2012/13
რესურსები ინტერნეტში
პროფილი Transfermarkt-ზე
პროფილი Soccerway-ზე
დაბადებული 27 აპრილი
დაბადებული 1991
ესპანელი ფეხბურთელები
კატალონიელი ფეხბურთელები
რეუს დეპორტიუს ფეხბურთელები
ბარსელონის ფეხბურთელები
ესპანეთის პრიმერა დივიზიონის ფეხბურთელები
ამსტერდამის აიაქსის ფეხბურთელები
დეპორტივო ლა-კორუნიას ფეხბურთელები
ბურსასფორის ფეხბურთელები
გრანადის ფეხბურთელები
1465

1465
მოვლენები
ბრძოლა ფარავნის ტბასთან, საქართველოს გამოეყო სამცხე-საათაბაგო.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
კლოდ ლორეინი

კლოდ ლორეინი
კლოდ ლორენი (დ. 1600 — გ. 23 ნოემბერი, 1682) — ბაროკოს ეპოქის ფრანგი მხატვარი. ის არის იმ დროის ერთ-ერთი ყველაზე მნიშვნელოვანი შემოქმედი. მისი პეიზაჟები, როგორც წესი, გადაიქცევა ისტორიული ნახატების უფრო პრესტიჟულ ჟანრში რამდენიმე პატარა ფიგურის დამატებით, რომლებიც, ხშირად, წარმოადგენს სცენას ბიბლიიდან ან კლასიკური მითოლოგიიდან.
რესურსები ინტერნეტში
Claude's Biography, Context and Artworks
National Gallery
Web Gallery of Art
Sterling and Francine Clark Art Institute 2007 exhibition, Claude Lorrain: The Painter as Draftsman
Artcyclopedia, Claude Lorrain, Paintings in Museums and Public Art Galleries Worldwide
Agence Photographique de la Réunion des musées nationaux et du Grand Palais des Champs-Elysées
List of World War II monuments and memorials in North Macedonia

List of World War II monuments and memorials in North Macedonia
The list of World War II monuments and memorials in North Macedonia represents monuments and memorials built on the territory of the present day North Macedonia during the times of Communist Yugoslavia.
History
The Yugoslav communist authorities established several memorial sites between 1945 and 1960, though widespread building started after the founding of the Non-Aligned Movement.
Yugoslav president Josip Broz Tito commissioned several memorial sites and monuments in the 1960s and 70s dedicated to World War II battle, and concentration camp sites. They were designed by notable sculptors, including Dušan Džamonja, Vojin Bakić, Miodrag Živković, Jordan and Iskra Grabul, and architects, including Bogdan Bogdanović, Gradimir Medaković. After Tito's death, a small number was built, and the monuments were popular visitor attractions in the 1980s as patriotic sites, and since the Yugoslav Wars and the dissolution of Yugoslavia, the sites are abandoned and have lost their importance.
The list houses monuments and memorials built between 1945 and 1991, and does not include busts or other statues of individuals (see bottom).
See also
People's Heroes of Yugoslavia monuments
List of Yugoslav World War II monuments and memorials
List of World War II monuments and memorials in Bosnia and Herzegovina
List of World War II monuments and memorials in Croatia
List of World War II monuments and memorials in Montenegro
List of World War II monuments and memorials in Serbia
List of World War II monuments and memorials in Slovenia
References
World War II memorials
North Macedonia
List
Monuments and memorials
ტელემაკო სინიორინი

ტელემაკო სინიორინი (დ. 18 აგვისტო, 1835, ფლორენცია — გ. 10 თებერვალი, 1901) — იტალიელი ფერმწერი და გრაფიკოსი, მაკიაიოლის ლიდერი.
ბიოგრაფია
სწავლობდა ფლორენციაში, სამხატვრო აკადემიასთან არსებულ სკოლაში. 1853 წლიდან იყო ჯუზეპე მაძინის რევოლუციური წრის წევრი. 1859 წელს მონაწილეობდა ჯუზეპე გარიბალდის აჯანყებაში. მისი ფერწერული ტილოები ასახავენ მხატვრის თანამედროვე ცხოვრებას, ბრძოლებს, ქალაქების ყოფას, პეიზაჟებს. მისი ცნობილი ნამუშევარია „სან ბონიფაციოს საგიჟეთი“ (1865, თანამედროვე ხელოვნების გალერეა, რომი).
ლიტერატურა
დაბადებული 1835
დაბადებული 18 აგვისტო
იტალიელი მხატვრები
გარდაცვლილი 10 თებერვალი
გარდაცვლილი 1901
ფლორენციელები
მასამაგრელი

მასამაგრელი — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის უერტა-ნორტეს კომარკის შემადგენლობაში. ფართობი — 6,2 კმ². მოსახლეობა — 16 163 კაცი (2020 წ.).
იხილეთ აგრეთვე
ვალენსიის მუნიციპალიტეტები
რესურსები ინტერნეტში
მასამაგრელის მუნიციპალიტეტის ოფიციალური საიტი
სქოლიო
ვალენსიის მუნიციპალიტეტები
ვალენსიის ქალაქები
Landsat

Landsat — დედამიწის თანამგზავრული გამოსახულების მისაღებად შექმნილი ხანგრძლივი პროექტი. პროგრამის ფარგლებში პირველი თანამგზავრი გაუშვეს 1972 წელს, ხოლო უკანასკნელი — Landsat 7 1999 წლის 15 აპრილს. თანამგზავრზე არსებულმა დანადგარებმა შექმნეს მილიონობით გამოსახულება, რომელიც არქივირებულია ამერიკის შეერთებულ შტატებში და აგრეთვე Landsat-ის სხვადასხვა სადგურებზე. გამოსახულებანი წარმოადგენს უნიკალურ რესურსს: სოფლის მეურნეობის, კარტოგრაფიის, გეოლოგიის, მეტყევეობის, რეგიონული აგეგმვის, მეთვალყურეობის, განათლებისა და ეროვნული უშიშროების საკითხების გასარკვევად. Landsat 7 მონაცემები შედგება 8 სპექტრული დიაპაზონისა და სივრცითი გაფართოებისაგან.
1969 წელს ადამიანის მთვარეზე გაფრენის პერიოდში ჰიუს სანტა-ბარბარას სამეცნიერო ცენტრში დაიწყო პირველი სამი მულტისპექტრული სკანერის შემუშავება და წარმოება (MSS, Multi-Spectral-Scanners). MSS-ის პირველი პროტოტიპების დამზადებას დასჭირდა 9 თვე, რის შემდეგ ისინი დატესტეს ჰალფ-დოუმის გრანიტულ გუმბათზე (იოსემიტის ეროვნული პარკი). MSS-ის თავდაპირველი ოპტიკური სქემა შეიმუშავა ჯიმ კოდაკმა. შექმნის პერიოდში 1966 წელს პროგრამას ეწოდებოდა „თანამგზავრული დაკვირვებები დედამიწის რესურსებისადმი“ (ინგლ. Earth Resources Observation Satellites), ხოლო 1975 წელს პროგრამას სახელი შეუცვალეს. 1979 წელს ამერიკის პრეზიდენტის ჯიმი კარტერის დირექტივის მიხედვით Landsat-ის მართვის პროგრამა NASA-დან NOAA-ს გადაეცა.
1989 წელს NOAA-ს ფინანსური პრობლემები შეექმნა, რის გამოც გადაწყვიტეს Landsat 4 და 5-ის პროექტების დახურვა. ეროვნული კოსმოსური კომიტეტის ვიცე-პრეზიდენტმა ჯეიმზ კუეილმა ყურადღება მიაქცია არსებულ ვითარებას და გადაწვიტა პროგრამისთვის ფინანსური დახმარების გაწევა.
Landsat 6 გაუშვეს 1993 წლის 5 ოქტომბერს, თუმცა ავარიის შედეგად იგი დაიკარგა. Landsat 7 ნასამ გაუშვა 1999 წლის 15 აპრილს.
ქრონოლოგია
Landsat 1 (თავდაპირველად ERTS-1, Earth Resources Technology Satellite 1) — მუშაობაში გაუშვეს 1972 წლის 23 ივლისს; შეწვიტა მუშაობა 1978 წლის 6 იანვარს.
Landsat 2 — მუშაობაში გაუშვეს 1975 წლის 22 იანვარს; შეწვიტა მუშაობა 1981 წლის 22 იანვარს.
Landsat 3 — მუშაობაში გაუშვეს 1978 წლის 5 მარტს; შეწვიტა მუშაობა 1983 წლის 31 მარტს;
Landsat 4 — მუშაობაში გაუშვეს 1982 წლის 16 ივლისს; შეწვიტა მუშაობა 1993 წელს;
Landsat 5 — მუშაობაში გაუშვეს 1984 წლის 1 მარტს; ამჟამად ფუნქციონირებს
Landsat 6 — მუშაობაში გაუშვეს 1993 წლის 5 ოქტომბერს; ორბიტას ვერ მიაღწია
Landsat 7 — მუშაობაში გაუშვეს 1999 წლის 15 აპრილს; დღემდე ფუნქციონირებს.
სამომავლო გეგმები
პროგრამის ფარგლებში სამომავლო თანამგზავრი უნდა გახდეს Landsat Data Continuity Mission. მისი გაშვება დაგეგმილია 2013 წელს. ახალ თანამგზავრი შენდება არიზონაში Orbital Sciences Corporation-ის მიერ.
რესურსები ინტერნეტში
ოფიციალური საიტი
ნასას Landsat-ის ოფიციალური საიტი
Landsat – ენციკლოპედია ბრიტანიკა
სქოლიო
NASA
სუკრეს კანტონი

სუკრეს კანტონი — კანტონი ეკვადორში, მანაბის პროვინციაში. ადმინისტრაციული ცენტრია ქალაქი ბაია-დე-კარაკესი. 2001 წლის აღწერის მონაცემებით მოსახლეობა 52 158 ადამიანს შეადგენდა.
სქოლიო
მანაბის პროვინციის კანტონები
Shakhtarsk

Shakhtarsk or Shakhtyorsk is a city in Horlivka Raion, Donetsk Oblast, eastern Ukraine, currently occupied by Russia. Regionally, the city is the administrative center of the Shakhtarsk urban hromada. Population:
History
Urban-type settlement since 1938.
A local newspaper is published here since May 1946.
In August 1953 the urban-type settlement Katyk became a city Shakhtyorsk. is a coal miner. (The word comes from , which means shaft.)
In 1964, a trade college was opened here.
In 1985, the population of the city was 72 thousand people, the basis of the economy was coal mining.
In 1989, the population of the city was 73 854 people, the basis of the economy were coal mining, manufacture of clothes and knitwear.
Since Soviet times until 1997, there were four vocational schools (№ 70, № 71, № 97 and № 98) and one college (a college of commerce and trade); in May 1997, the vocational school № 71 was closed.
In 2000, a textile factory went bankrupt. After the beginning of the economic crisis in 2008, the mechanical-repair plant became bankrupt and was closed.
In 2013, the population was 51 007 people.
Starting mid-April 2014, the self-proclaimed Donetsk People's Republic occupied towns in Donetsk Oblast; including Shakhtarsk. On 27 July 2014, Ukrainian forces and pro-Russian local militia claimed Ukrainian troops had entered Shakhtarsk. On 30 July 2014, the DPR militia resumed control of the city.
Demographics
According to the 2001 Ukrainian Census:
Gallery
References
Cities in Donetsk Oblast
Don Host Oblast
Populated places established in the Ukrainian Soviet Socialist Republic
Cities of regional significance in Ukraine
Shakhtarsk urban hromada
ხირმანდალი (მასალი)

ხირმანდალი (მასალი)
ხირმანდალი — სოფელი აზერბაიჯანში, ლენქორანის რეგიონის მასალის რაიონში. მოსახლეობის რაოდენობა — 4150 კაცი.
რესურსები ინტერნეტში
სქოლიო
მასალის რაიონის სოფლები
Strahil voyvoda

Strahil voyvoda is a village in Kardzhali Municipality, Kardzhali Province, southern Bulgaria.
References
Villages in Kardzhali Province
ლასურისძენი

ლასურისძენი — ქართული ფეოდალური გვარი შუა საუკუნეების სამცხე-საათაბაგოში.
საფარის მონასტრის სამრეკლო პირველ სართულზე ლასურისძეთა საგვარეულო სამარხია. ლასურისძენი ჯაყელთა ქვეშევრდომნი იყვნენ. როცა ბექა მთელი კარით დაემკვიდრა საფარაში, ლასურისძეებსაც მანვე უბოძა სამრეკლოს პირველი სართული საგვარეულო საკუთრებად. აქ კედლებზე შემორჩენილ ფრესკებზე ასახულია ლასურისძეთა ოჯახის წევრთა პორტრეტები. გარდა ლასურისა შეგვიძლია ვნახოთ სუმბათი და სასულიერო პირი ნიკოლოზი. ფრესკის თავზე კი იკითხება წარწერა:
ლასურისძენი მოხსენიებულნი არიან საქართველოს კათალიკოსის სამწყსოს სიაშიც:
მ. ჯანაშვილი ორიოდე სიტყვით იხსენიებს მათ და წერს, რომ „ლასურიძე განთქმული გვარია ჩვენს ისტორიაში X საუკუნიდგანვე და სამცხის სამწყსოს ეკუთვნის. სალასურიძეო სოფელია აჭარაში“. მიუხედავად აღნიშნული ჩანაწერისა იური სიხარულიძის ნაშრომში, აჭარაში აღნიშნული სოფელი არ იძებნება.
ლიტერატურა
ვ. ბერიძე, „სამცხის ხუროთმოძღვრული ძეგლები“ — 1970 წ.
სქოლიო
საქართველოს ფეოდალური საგვარეულოები
პასტერცე

პასტერცე — უდიდესი მყინვარი ავსტრიაში. სიგრძე 9,2 კმ. ვრცელდება ზღვის დონიდან 3463-2100 მ სიმაღლეზე. მდებარეობს აღმოსავლეთ ალპებში, მაღალი ტაუერნის ქედზე, მწვერვალ გროსგლოკნერის კალთებზე. მყინვარი დნობასა და სიგრძის შემცირებას განიცდის. ზაფხულის მაღალი ტემპერატურისა და ზამთრის ატმოსფერული ნალექების დეფიციტის გამო 1856 წელს მყინვარმა დნობა დაიწყო, რომელიც დღემდე გრძელდება.
რესურსები ინტერნეტში
მაღალი ტაუერნის ეროვნული პარკი
პასტერცეს მყინვარი
პასტერცეს მყინვარი
ავსტრიის მყინვარები
ალპების მყინვარები
ნორვეგიის გერბი

ნორვეგიის გერბი — ერთ-ერთი უძველესია ევროპაში. გერბი ჩამოყალიბდა XIII საუკუნეში. თანამედროვე ვერსია 1937 წელს იქნა მიღებული.
ისტორიული ვერსიები
რესურსები ინტერნეტში
The Norwegian Government on the coat of arms
On the general use of the arms (Norwegian)
Use on stamps (Norwegian)
Pictures of older versions of the arms (German)
The oldest preserved example (from 1292) (Norwegian)
Penny issued 1285, the earliest known official use
History of the arms (English)
General information and legal definitions of the flag and coat of arms of Norway from the University of Oslo
სახელმწიფო გერბები
ნორვეგიის ეროვნული სიმბოლოები